Toshkent hokimligi kuchli shamol tufayli aholini ogohlantirdi

Toshkent shahar hokimligi poytaxtda kuchli shamol bo‘lishi va yomg‘ir yog‘ishi kutilayotganini xabar qildi.

Hokimlik ehtiyotkorlik choralariga rioya qilish, daraxtlar va temirli qurilmalar tagiga avtomashinalar qo‘ymaslikni so‘ragan.
“Kuchli shamol va yog‘ingarchilik oqibatida favqulodda vaziyatlar vujudga kelganda (71) 212 69 80, 212 69 82 hamda 1050, 1055 tezkor raqamlariga qo‘ng‘iroq qilishingiz mumkin. Shuningdek, murojaatingizni Xalq Nazorati portali va ilovasi orqali yuborish imkoniyati mavjud.”, – deyiladi xabarda.
Bundan avval Farg‘onada bo‘ron kuzatilib, kuchli yomg‘ir va do‘l yog‘gani haqida xabar berilgandi.